CELEX: 62021CN0412
Language: el
Date: 2021-07-06 00:00:00
Title: Υπόθεση C-412/21: Αίτηση προδικαστικής αποφάσεως την οποία υπέβαλε το Tribunalul Satu Mare (Ρουμανία) στις 6 Ιουλίου 2021 — Dual Prod SRL κατά Direcţia Generală Regională a Finanţelor Publice Cluj-Napoca — Comisia regională pentru autorizarea operatorilor de produse supuse accizelor armonizate

4.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 401/5
            
         
      Αίτηση προδικαστικής αποφάσεως την οποία υπέβαλε το Tribunalul Satu Mare (Ρουμανία) στις 6 Ιουλίου 2021 — Dual Prod SRL κατά Direcţia Generală Regională a Finanţelor Publice Cluj-Napoca — Comisia regională pentru autorizarea operatorilor de produse supuse accizelor armonizate
      (Υπόθεση C-412/21)
      (2021/C 401/05)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Satu Mare
      
         Διάδικοι στην υπόθεση της κύριας δίκης
      
      
         Προσφεύγουσα: Dual Prod SRL
      
         Καθής: Direcţia Generală Regională a Finanţelor Publice Cluj-Napoca — Comisia regională pentru autorizarea operatorilor de produse supuse accizelor armonizate
      
         Προδικαστικά ερωτήματα
      
      
                  1)
               
               
                  Έχουν οι διατάξεις του άρθρου 48, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης σχετικά με την αρχή του τεκμηρίου αθωότητας, σε συνδυασμό με το άρθρο 16, παράγραφος 1, της οδηγίας 2008/118/ΕΚ (1), την έννοια ότι αντιτίθενται σε νομική κατάσταση, όπως αυτή της υπό κρίση υπόθεσης, στην οποία μπορεί να διαταχθεί το διοικητικό μέτρο της αναστολής της άδειας άσκησης της δραστηριότητας παραγωγής αλκοόλης απλώς βάσει τεκμηρίων τα οποία αποτελούν αντικείμενο εκκρεμούς ποινικής έρευνας, χωρίς να έχει προηγηθεί η έκδοση οριστικής καταδικαστικής ποινικής απόφασης;
               
            
                  2)
               
               
                  Έχουν οι διατάξεις του άρθρου 50 του Χάρτη των Θεμελιωδών Δικαιωμάτων της Ευρωπαϊκής Ένωσης σχετικά με την αρχή ne bis in idem, σε συνδυασμό με το άρθρο 16, παράγραφος 1, της οδηγίας 2008/118/ΕΚ, την έννοια ότι αντιτίθενται σε νομική κατάσταση, όπως αυτή της υπό κρίση υπόθεσης, η οποία συνεπάγεται ότι για τα ίδια πραγματικά περιστατικά επιβάλλονται σε βάρος του ίδιου προσώπου δύο κυρώσεις ίδιου χαρακτήρα (η αναστολή της άδειας άσκησης της δραστηριότητας παραγωγής αλκοόλης), οι οποίες διαφοροποιούνται μόνον [ως προς τη διάρκεια των κυρώσεων];
               
            
         (1)  Οδηγία 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (ΕΕ 2009, L 9, σ. 12).